Ladislav Tóth (kickboxer)

Ladislav Tóth (* 11. jún 1978, Moldava nad Bodvou – 8. apríl 2012, Dvorníky-Včeláre) bol slovenský reprezentant v kickboxe, od októbra 2011 po skončení aktívnej činnosti pôsobil v funkcii reprezentačného trénera a člena výkonného výboru Slovenského zväzu kickboxu. V kategórii lightkontakt bol dvojnásobným majstrom sveta (2003, 2011), majstrom Európy (v Bratislave v roku 2005) a trinásťnásobným majstrom Slovenska. Vo svete kickboxu bol známy pod prezývkou Doky.

Zahynul tragickou smrťou potom, čo ho v noci zo 7. na 8. apríla 2012 traja muži fyzicky napadli na diskotéke v obci Zádiel.

Referencie 

Slovenskí kickboxeri
Osobnosti z Moldavy nad Bodvou